Kisfiú az év első újszülöttje a Semmelweis Egyetemen

Egy egészséges kisfiú 2025 első újszülöttje a Semmelweis Egyetemen. Csongor a Szülészeti és Nőgyógyászati Klinika Üllői úti részlegén látta meg a napvilágot hajnali 2 óra 20 perckor. A baba és az édesanya is jól vannak.

Hajnali 2.20-kor született meg az első újévi baba a Semmelweis Egyetemen: a kisfiú, aki a Csongor nevet kapta, 4140 grammal és 53 centiméterrel jött világra. Az édesanya azt mondta, a terhesség teljesen panaszmentes volt, és a szülés is problémamentesen zajlott. A szülők tudták, hogy kisfiúk lesz, a kicsit december 26-ára várták, így kissé késve érkezett ugyan, de végül gyorsan, természetes úton megszületett. Csongor a szülők második gyermeke, otthon 7 éves bátyja már nagyon várja. Az édesanya és az újszülött várhatóan a hétvégére haza is mehetnek.

Sajtókapcsolat:

* +36 20 670 1574
* hirek@semmelweis.hu

Eredeti tartalom: Semmelweis Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/18115/kisfiu-az-ev-elso-ujszulottje-a-semmelweis-egyetemen/